<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0189">O-0189/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="840">Charles Goerens</PERSON>, <PERSON ID="96670">Louis Michel</PERSON>, <PERSON ID="97019">Ivo Vajgl</PERSON>, <PERSON ID="4335">Marielle De Sarnez</PERSON>, <PERSON ID="39713">Renate Weber</PERSON>, <PERSON ID="96692">Leonidas Donskis</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96860">Michèle Striffler</PERSON>, <PERSON ID="97293">Georges Bach</PERSON>, <PERSON ID="96838">Cristian Dan Preda</PERSON>, <PERSON ID="28280">Filip Kaczmarek</PERSON>, <PERSON ID="28248">Gabriele Zimmer</PERSON>, <PERSON ID="4751">Bart Staes</PERSON>, <PERSON ID="96815">Judith Sargentini</PERSON>, <PERSON ID="96745">Catherine Grèze</PERSON>, <PERSON ID="2054">Heidi Hautala</PERSON>, <PERSON ID="28174">Thijs Berman</PERSON></TI-AUTHOR></TI><OBJECT OBJID="OBJ0189">Vec: Uskutočnenie referenda o budúcom štatúte južného Sudánu</OBJECT><CONTENT><PARA>V súlade s Komplexnou mierovou dohodou, ktorá bola podpísaná v januári 2005 v Nairobi, by sa malo 9. januára uskutočniť referendum o štatúte južného Sudánu. Európska únia aktívne prispela k uľahčeniu vykonávania tejto dohody. </PARA><PARA>S blížiacim sa 9. januárom si však možno položiť otázku, či sa referendum bude môcť uskutočniť v uspokojivých podmienkach. Čas vyhradený na zápis do volebných zoznamov (od 14. novembra do 4. decembra) sa totiž môže ukázať ako príliš krátky. Pokiaľ ide o právo voliť, zdá sa, že sa obmedzuje len na osoby pochádzajúce z juhu krajiny, aj keď žijú na severe, a naopak, občania, ktorí pochádzajú zo severu, ale žijú na juhu, sa na referende nebudú môcť zúčastniť. </PARA><PARA>Takisto je potrebné pripomenúť, že referendum bude platné len vtedy, ak sa na ňom zúčastní najmenej 60 % voličov zapísaných do volebných zoznamov. Podľa odhadov OSN hrozí riziko, že orgány severnej časti krajiny umelo rozšíria zoznamy s cieľom zmanipulovať voľby. Možno si položiť otázku, či sa referendum bude môcť v takýchto podmienkach uskutočniť.</PARA><PARA>Prezident Al-Bašír žiada, aby sa pred uskutočnením referenda vyriešila kľúčová otázka vymedzenia hranice medzi severom a juhom, pričom prezident južnej časti chce bezpodmienečne dodržať dátum referenda 9. januára a o otázke hraníc chce rozhodnúť až po hlasovaní. Obaja prezidenti vyhlásili, že pokiaľ nebudú splnené ich požiadavky, dôjde k novej vlne násilia. </PARA><PARA>Nedomnieva sa Vysoká predstaviteľka, že je nevyhnutné sprostredkovať dohodu medzi obidvomi stranami v snahe zabrániť zhoršeniu situácie? </PARA><PARA>Ako by Európska únia mohla prispieť k tomu, aby sa zaručil pokojný priebeh referenda a aby sa zabezpečila životaschopnosť a bezpečnosť prípadného novovytvoreného štátu? </PARA></CONTENT></QUEST>