<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0148">O-0148/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="28246">Alexander Alvaro</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0148">Vec: Poskytovanie údajov členskými štátmi Spojeným štátom americkým na základe memoránd o porozumení</OBJECT><CONTENT><PARA>V reakcii na vykonávacie odporúčania Komisie 9/11 z roku 2007 (<U>http://intelligence.senate.gov/laws/pl11053.pdf</U>) bolo rozhodnuté o začatí rokovaní s USA založených na dvojakom prístupe: rokovania medzi EÚ a USA a rokovania o bilaterálnych memorandách o porozumení medzi USA a jednotlivými členskými štátmi. Nie všetky členské štáty sa v súvislosti s bilaterálnymi rokovaniami rozhodli pre otvorený a transparentný postup a nie všetky štáty predložili svojim národným parlamentom výsledné memorandum o porozumení na schválenie. Možno sa domnievať, že memorandá o porozumení sa môžu prekrývať s dohodami uzatvorenými medzi EÚ a USA, ako je dohoda o osobných záznamoch o cestujúcich (PNR). So zreteľom na prebiehajúce práce na balíku o PNR a možné nové rokovania je potrebné tieto otázky naliehavo objasniť.</PARA><PARA>Môže Rada predložiť vysvetlenie k týmto bodom: </PARA><PARA>- Ktoré členské štáty doteraz uzatvorili bilaterálne memorandum o porozumení?</PARA><PARA>- Ktoré z týchto memoránd o porozumení zahŕňajú poskytovanie údajov v rámci PNR?</PARA><PARA>- Ako súvisia uvedené bilaterálne dohody o PNR s dohodou medzi EÚ a USA?</PARA><PARA>- Môže Rada potvrdiť, že toto sa týka poskytovania údajov PNR týkajúcich sa európskych letov a cestujúcich do iných destinácií ako do USA? </PARA><PARA>- Môže Rada uviesť, na ktoré kategórie údajov sa vzťahujú uvedené memorandá o porozumení?</PARA><PARA>- Vzala Rada do úvahy, že od členských štátov možno žiadať, aby poskytli vnútroštátne údaje, ktoré sú tiež súčasťou európskych databáz (napr. Prüm)?</PARA><PARA>- Plánuje Rada zabezpečiť, aby toto poskytovanie údajov bolo v súlade s európskymi pravidlami o ochrane údajov?</PARA></CONTENT></QUEST>