<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000049">O-000049/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96732">Malika Benarab-Attou</PERSON>, <PERSON ID="96662">Franziska Katharina Brantner</PERSON>, <PERSON ID="96750">François Alfonsi</PERSON>, <PERSON ID="107973">Tarja Cronberg</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96911">Tanja Fajon</PERSON>, <PERSON ID="96989">Andres Perello Rodriguez</PERSON>, <PERSON ID="28166">Vincent Peillon</PERSON>, <PERSON ID="96952">Sylvie Guillaume</PERSON>, <PERSON ID="39321">Vicente Miguel Garcés Ramón</PERSON>, <PERSON ID="28306">Ana Gomes</PERSON>, <PERSON ID="28148">Françoise Castex</PERSON>, <PERSON ID="22097">Véronique De Keyser</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="97086">Sonia Alfano</PERSON>, <PERSON ID="97019">Ivo Vajgl</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1892">Carlos Coelho</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000049">Vec: Zjednodušenie udeľovania víz študentom z krajín v južnom susedstve Únie</OBJECT><CONTENT><PARA>Petícia na podporu programu Erasmus Euromed získala 4 600 podpisov, pričom ju podpísali občania z 24 európskych krajín a siedmich krajín na južnom brehu Stredozemného mora. K tejto téme bolo predložené aj písomné vyhlásenie(0015/2011), ktoré prijala prevažná väčšina poslancov na štrasburskej septembrovej schôdzi v roku 2011.</PARA><PARA>Podmienkou univerzitných výmen je udelenie víz podliehajúce veľmi prísnym a záväzným predpisom, ktoré sú v jednotlivých hosťujúcich štátoch rôzne.</PARA><PARA>Napriek tomu, že Komisia pozná problémy s vízami, nebolo predložené žiadne konkrétne a dostatočne primerané riešenie. Oprávnene si teda možno položiť otázku, či členské štáty nepovažujú riadenie migračných tokov za dôležitejšie ako potrebu zabezpečiť mobilitu študentov.</PARA><PARA>Čo konkrétne Komisia navrhuje, aby sa zjednodušilo udeľovanie víz študentom z krajín v južnom susedstve Únie? A najmä, aké opatrenia plánuje Komisia prijať v záujme prioritného udeľovania viacvstupových dlhodobých víz študentom z niektorých tretích krajín, ako to umožňuje vízový kódex (článok 24)?</PARA><PARA>Je Komisia ochotná požiadať Radu o povolenie, aby sa mohla týmto problémom zaoberať počas rokovaní (plánovaných na apríl 2012), s cieľom uzatvoriť dohody o zjednodušení udeľovania víz s Marokom, Egyptom a Tuniskom? Je Komisia pripravená navrhnúť uľahčenie udeľovania víz v rámci revízie (plánovanej na december 2012) smernice Rady 2004/114/ES z 13. decembra 2004 o podmienkach prijatia štátnych príslušníkov tretích krajín na účely štúdia, výmen žiakov, neplateného vzdelávania alebo dobrovoľnej služby<FNREF FNIDREF="FN1"/>?</PARA><FN FNID="FN1">  Ú. v. EÚ L 375, 23.12.2004, s. 12.</FN></CONTENT></QUEST>