<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0008">O-0008/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1038">Karl-Heinz Florenz</PERSON> v mene <COMMITTEE COMMID="815">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0008">Vec: Financovanie politiky ochrany prírody a konkrétne systému Natura 2000</OBJECT><CONTENT><PARA>Ako sa zdôrazňuje v oznámení o financovaní systému Natura 2000 (<ANCHOR ID="1" FAMILY="COM" YEAR="2004" NUMBER="0431">KOM(2004)0431</ANCHOR> konečné znenie), je nevyhnutné zabezpečiť, aby finančné možnosti financovania boli primerané na zabezpečenie cieľov siete.</PARA><PARA>Ako môže Európska komisia vysvetliť politickú medzeru medzi environmentálnymi prioritami na obdobie rokov 2007-2012, ako je stanovené v uvedenom oznámení (a v oznámení o uplatňovaní akčných plánov súvisiacich s biodiverzitou) na jednej strane a neochotou Komisie vytvoriť finančný nástroj určený predovšetkým na financovanie siete Natura 2000 na strane druhej?</PARA><PARA>Keďže ciele súvisiace s ochranou prírody budú v rámci regionálnych fondov a Fondu rozvoja vidieka súperiť s mnohými ďalšími cieľmi, akým spôsobom dokáže Európska komisia zabezpečiť, aby sa prioritné ciele, ktorými je zlepšovanie ochrany biodiverzity, dali dosiahnuť lepšie prostredníctvom integračnej možnosti ako pomocou osobitného fondu pre životné prostredie?</PARA><PARA>Ako sa ukázalo, environmentálne ciele sa v rámci štrukturálnych fondov neberú dostatočne do úvahy. Nemyslí si Komisia, že je potrebné vytvoriť osobitný nástroj, alebo aspoň podporiť návrh LIFE+ s cieľom posilniť špecifické možnosti financovania systému Natura 2000?</PARA></CONTENT></QUEST>