<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0102">O-0102/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4541">Elizabeth Lynne</PERSON>, <PERSON ID="1985">Pervenche Berès</PERSON><BRK/>v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR></TI><OBJECT OBJID="OBJ0102">Vec: Dlhodobá starostlivosť o staršie osoby</OBJECT><CONTENT><PARA>K demografickým zmenám v Európskej únii patrí zvýšená priemerná dĺžka života a rastúci podiel starších osôb. Sociálna solidarita si od nás vyžaduje, aby sme zaručili podmienky aktívneho starnutia, dôstojného života a zabezpečili kvalitnú starostlivosť o staršie osoby v Európskej únii. S rastúcou dĺžkou života sa zvyšujú aj potreby sociálnej a zdravotnej starostlivosti v ústavných zariadeniach, komunitách a domácnostiach. Hlavnou zložkou reakcie na túto situáciu je ochrana starších osôb pred zlým zaobchádzaním v komunitách a vo všetkých ústavných zariadeniach. </PARA><PARA>Takmer vo všetkých členských štátoch obyvateľstvo celkovo starne a samotná táto skutočnosť predstavuje nebezpečenstvo pre budúcu udržateľnosť poskytovania starostlivosti o staršie osoby, keďže prudký nárast potrieb v oblasti týchto služieb by mohol ohroziť systémy, ktoré sa doteraz používali na financovanie týchto služieb. </PARA><PARA>1.  Aké údaje má Komisia k dispozícii, pokiaľ ide o infraštruktúru určenú na poskytovanie ústavnej, komunálnej a domácej starostlivosti o staršie osoby v jednotlivých členských štátoch? Akú úlohu môže Európska komisia podľa svojej mienky zohrávať pri vypracúvaní a šírení najlepších postupov v súvislosti s dlhodobou starostlivosťou o starších ľudí?</PARA><PARA>2.  Akú úlohu môže podľa Komisie zohrávať Európsky rok aktívneho starnutia a medzigeneračnej solidarity pre európskych občanov, najmä pre starších ľudí, pri presadzovaní aktívneho starnutia, znižovaní diskriminácie starších osôb a zlepšovaní starostlivosti vo verejných a ústavných zariadeniach?</PARA><PARA>3.  Napriek tomu, že prevažná časť starostlivosti o staršie osoby je zabezpečovaná bezplatne, napríklad príbuznými, priateľmi a susedmi, služby ani politiky týkajúce sa starostlivosti nezohľadňujú ich potreby a záujmy. Má Komisia v úmysle podniknúť určité osobitné kroky s cieľom zaručiť, aby bol prínos poskytovateľov starostlivosti aktívne uznaný a zohľadnený v politikách a iniciatívach, ktoré sú významné pre poskytovanie starostlivosti?</PARA><PARA>4.  Má v úmysle zriadiť niečo ako monitorovacie stredisko pre aktívne starnutie s cieľom šíriť dobré postupy, pokiaľ ide o zapájanie sa starších osôb do kultúrnych a sociálnych aktivít a rozvoj iniciatív, ako sú dobrovoľná práca v prospech starších osôb alebo celoživotné vzdelávania? </PARA><PARA>5.  Aký výskum, aké údaje alebo informácie môže Komisia poskytnúť, pokiaľ ide o počet úmrtí starších osôb v opatrovateľských zariadeniach z dôvodu podvýživy alebo dehydratácie?</PARA><PARA>6.  Aké kroky Komisia podniká pri prešetrovaní prípadov tzv. príkazov o nevykonaní resuscitácie ako prostriedku na odopretie liečby a starostlivosti starším osobám? Súhlasí Komisia s tým, že takéto postupy porušujú právo na život stanovené v článku 2 Charty základných práv? Súhlasí Komisia s tým, že o nevykonaní resuscitácie občanov EÚ by sa nemalo rozhodovať na základe veku, ale na základe lekárskeho posúdenia kvality ďalšieho života, a že takéto rozhodnutia by sa mali prijímať po konzultácii so staršími osobami a ich blízkou rodinou?</PARA><PARA>7.  Môže Komisia načrtnúť, čo podnikla s cieľom zistiť mieru zneužívania starších osôb v členských štátoch Európskej únie? Stanovila Komisia na základe svojho výskumu príklady najlepších postupov na udržanie starších osôb v komunitných a ústavných zariadeniach starostlivosti?</PARA><PARA>8.  Súhlasí Komisia s tým, že je potrebné, aby Európsky parlament a Rada ministrov urýchlene prijali kódex správania na úrovni EÚ, v ktorom by boli uvedené minimálne profesijné predpisy, pokyny a výsledky, ktoré sa majú dosiahnuť v oblasti služieb dlhodobej starostlivosti? </PARA><PARA>9.  Akú úlohu má podľa Komisie poskytovanie neformálnej dlhodobej starostlivosti starším osobám? Má poskytovanie neformálnej starostlivosti nejaký vplyv na zamestnanosť? Aké opatrenia sa môžu prijať na podporu poskytovania starostlivosti najbližšími osobami prijímateľa starostlivosti?</PARA><PARA>10.  Má Komisia informácie o vplyve rozšírenej chudoby medzi staršími osobami na kvalitu poskytovanej starostlivosti a na ich dĺžku života?</PARA></CONTENT></QUEST>