<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000218">O-000218/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="28246">Alexander Alvaro</PERSON>, <PERSON ID="96677">Cecilia Wikström</PERSON>, Baroness <PERSON ID="4529">Sarah Ludford</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON>, <PERSON ID="38613">Metin Kazak</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000218">Vec: Pristúpenie Bulharska a Rumunska k schengenskému priestoru </OBJECT><CONTENT><PARA>Európsky parlament 8. júna 2011 rozhodol o umožnení pristúpenia Bulharska a Rumunska k schengenskému priestoru, pričom 487 poslancov hlasovalo za, 77 proti a 29 sa zdržalo hlasovania.</PARA><PARA>Toto hlasovanie sa uskutočnilo po tom, ako sa v správach Komisie o pokroku skonštatovalo, že obe krajiny spĺňajú technické a právne podmienky na pristúpenie k schengenskému priestoru vrátane politiky vydávania víz, policajnej spolupráce, pripravenosti pripojiť sa k schengenskému informačnému systému a používať ho, ochrany údajov a kontroly pozemných, morských a vzdušných hraníc.</PARA><PARA>Rada pre spravodlivosť a vnútorné veci však minulý týždeň rozhodla o odložení rozhodnutia o pristúpení krajín na neurčito po tom, ako sa dva členské štáty, ktoré využili pravidlo jednomyseľnosti, rozhodli uplatniť vzťahu k Bulharsku a Rumunsku dvojité normy a namiesto technického hodnotenia dosiahli politickú izoláciu oboch krajín. </PARA><PARA>Podpísaním zmluvy o pristúpení dostali Bulharsko a Rumunsko zoznam požiadaviek a tieto požiadavky splnili. Domnieva sa Rada, že je spravodlivé uplatňovať dodatočné kritériá, s ktorými sa nepočítalo od začiatku, a ktoré sa neuplatňovali v predchádzajúcich prípadoch? </PARA><PARA>Môže Rada uviesť, aké ďalšie kritériá musia Rumunsko a Bulharsko splniť, aby splnili podmienky pristúpenia? Môže Rada uviesť právny základ týchto kritérií?</PARA><PARA>Aké sú ďalšie kroky, ktoré Rada zamýšľa prijať? Aká je stratégia a harmonogram poľského predsedníctva?</PARA></CONTENT></QUEST>