<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0025">O-0025/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2097">Giles Chichester</PERSON> v mene <COMMITTEE COMMID="816">Výboru pre priemysel, výskum a energetiku</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0025">Vec: Zmluva o založení Energetického spoločenstva pre juhovýchodnú Európu</OBJECT><CONTENT><PARA>Európska rada v Solúne v júni 2003 prijala historické rozhodnutie o tom, že navrhne desiatim krajinám juhovýchodnej Európy Zmluvu o Energetickom spoločenstve (ZES). Táto zmluva sa v podstate usiluje o rozšírenie energetického trhu ES na zmluvné strany. Komisia v mene ES a deväť zmluvných strán podpísali Zmluvu o Energetickom spoločenstve dňa 25. októbra 2005. Mnohé otázky sú však stále nevyriešené a treba ich objasniť pred nadobudnutím platnosti tejto zmluvy.</PARA><PARA>Rozhodnutie Rady o uzavretí Zmluvy o Energetickom spoločenstve vymedzuje v článku 4 odseku 3 ustanovenia na poskytovanie „vzájomnej pomoci v prípade prerušenia dodávok“ (pozri hlavu IV kapitolu IV zmluvy). Ten istý článok rozhodnutia však zároveň uvádza, že „v prípade osobitných okolností“ stanovisko ES „môže presahovať rámec acquis communautaire“.</PARA><PARA>Čo sa rozumie týmito „osobitnými okolnosťami“? Čo znamená vyjadrenie „môže presahovať rámec acquis communautaire“?</PARA><PARA>Akým spôsobom a kým bude Európsky parlament predbežne informovaný o tom, akú pozíciu Komisia zaujala v orgánoch ZES, ako sú stála skupina na vysokej úrovni, regulačná rada, regulačné fóra pre elektrickú energiu a plyn?</PARA></CONTENT></QUEST>