<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000313">O-000313/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="28407">Willy Meyer</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000313">Vec: Prístup nelegálnych migrantov k zdravotnej starostlivosti</OBJECT><CONTENT><PARA>Medzinárodný pakt OSN o hospodárskych, sociálnych a kultúrnych právach podpísaný všetkými 27 členskými štátmi stanovuje právo na zdravie ako základné sociálne právo pre všetkých. Toto presvedčenie sa odráža aj v ZFEÚ a Charte základných práv EÚ. </PARA><PARA>Nedávna štúdia uskutočnená v desiatich členských štátoch Agentúrou EÚ pre základné práva (FRA)<FNREF FNIDREF="FN1"/> však preukázala, že postupy uplatňované v jednotlivých štátoch, pokiaľ ide o prístup nelegálnych migrantov k zdravotnej starostlivosti, sú veľmi rozdielne. V šiestich z týchto skúmaných členských štátov nemajú nelegálni migranti bezplatný prístup k službám verejnej zdravotnej starostlivosti nad rámec pohotovostnej starostlivosti. V jednom z týchto členských štátov je zdravotná starostlivosť dostupná, ale nemocnice musia ohlasovať nelegálnych migrantov vnútroštátnym orgánom. Takýto postup pripomína udavačské praktiky, čo nie je zlučiteľné s lekárskou etikou alebo univerzálnym charakterom základných práv. Neschopnosť poskytnúť prístup k bezplatnej zdravotnej starostlivosti nelegálnym migrantom navyše ohrozuje zdravie všetkých.</PARA><PARA>Členské štáty sa zase obávajú možných nákladov na bezplatnú zdravotnú starostlivosť poskytovanú nezákonným migrantom. Všetky relevantné štúdie však ukazujú, že čím viac sa investuje do bezplatnej základnej zdravotnej starostlivosti pre všetkých, tým sú nižšie náklady na drahú pohotovostnú starostlivosť a na zdravotnú starostlivosť, ako aj riziká pre verejné zdravie. Právo na základnú zdravotnú starostlivosť je základným právom bez ohľadu na postavenie danej osoby. Túto zodpovednosť musí na seba prevziať štát, a nie MVO ani občianska spoločnosť, ktoré v súčasnosti plnia túto funkciu v niekoľkých členských štátoch, v ktorých nie je zaručený prístup k základnej zdravotnej starostlivosti. </PARA><PARA>Môže Komisia predložiť komplexnú štúdiu skúmajúcu postupy uplatňované vo všetkých 27 členských štátoch, pokiaľ ide o prístup nelegálnych migrantov k zdravotnej starostlivosti?</PARA><PARA>Môže Komisia lepšie presadzovať postupy a správy preukazujúce pozitívne dôsledky širokého prístupu k základnej zdravotnej starostlivosti, predovšetkým ak je úplne bezplatná, a to aj z rozpočtového hľadiska?</PARA><PARA>A nakoniec, môže Komisia uviesť informácie o tom, aké závery vyvodí zo štúdie FRA o ustanoveniach zdravotnej starostlivosti, o ktorých sa v súčasnosti rokuje v rámci balíka smerníc o azyle a podmienkach prijímania?</PARA><FN FNID="FN1">  FRA, Nelegálni migranti: prístup k zdravotnej starostlivosti v 10 členských štátoch EÚ, Viedeň 2011.</FN></CONTENT></QUEST>