<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0070">O-0070/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4531">Jean Lambert</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0070">Vec: Prisťahovalecká politika Európskej únie</OBJECT><CONTENT><PARA>Prisťahovalectvo do Európy je komplexným a viacrozmerným javom, ku ktorému musia inštitúcie EÚ pristupovať strategicky a brať pritom do úvahy rozličné otázky, počnúc rozvojovou spoluprácou s krajinami pôvodu cez obchodnú politiku až po kontrolu hraníc prostredníctvom integračnej politiky vrátane opatrení na príjem prisťahovalcov, pričom sa musí zabezpečiť čo najprísnejšie dodržiavanie ľudských práv.</PARA><PARA>Môže Komisia predložiť správu o pokroku dosiahnutom v oblasti plnenia cieľov ustanovených v stratégii pre Afriku, konkrétnejšie pri posilňovaní prepojenia medzi migráciou a rozvojom a podporovaní spolurozvoja, dobrovoľného návratu a reintegrácie do krajín pôvodu? Aké motivačné opatrenia používa Komisia na podporu vytvárania integrovaných regionálnych trhov v regiónoch subsaharskej Afriky? </PARA><PARA>Akým spôsobom zamýšľa realizovať plán legálneho prisťahovalectva uvedený v Haagskom programe, ktorý predložila v decembri 2005?</PARA><PARA>Aké organizačné opatrenia zamýšľa Komisia vykonať, aby dokázala uskutočniť tento integrovaný prístup a zabezpečiť jasnú komunikáciu a rozhodovanie tak, aby sa jej politika a akcie vzájomne doplňovali? </PARA></CONTENT></QUEST>