<QUEST VERSION="2"><TI><TI-INTRO>Otázka na hodinu otázok <QREF QID="H-2010-0635">H-0635/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: januára 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0635">Vec: Potreba naliehavej pomoci pre Haiti</OBJECT><CONTENT><PARA>Zemetrasenie, ktoré postihlo Haiti v januári 2010, zanechalo tisícky obetí a spôsobilo, že sa hospodárska a sociálna situácia v krajine, ktorá už pred zemetrasením patrila k najchudobnejším krajinám na svete, stala neúnosnou. Niekoľko mesiacov po zemetrasení humanitárne organizácie upozorňujú, že z trosiek ešte stále neboli vytiahnuté telá, hygienické podmienky obyvateľstva zostávajú v žalostnom stave a nedostatok humanitárnej pomoci je evidentný. Epidémia cholery, ktorá prepukla, sa preto teda dala predpokladať. Tisíce potvrdených obetí neustále rozširujú dlhý zoznam obetí zemetrasenia. Na základe údajov, ktoré poskytlo OSN (Úrad OSN pre koordináciu humanitárnych záležitostí (OCHA), sú ako obvykle vidieť výrazné rozdiely medzi „prísľubmi“ pomoci a ich premenou na skutky. </PARA><PARA>Mohla by preto Rada odpovedať na tieto otázky: Akú sumu prisľúbila EÚ pre Haiti a akú sumu tejto krajine doteraz poskytla? Aké dodatočné úsilie navrhuje predsedníctvo Rady vyvinúť na pomoc miliónom osôb, ktoré bez pomoci neprežijú?</PARA></CONTENT></QUEST>