<QUEST><TI><TI-INTRO>ÚSTNA OTÁZKA <QREF QID="H-2009-0378">H-0378/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0378">Vec: Zrušenie rozhodnutia vybudovať protiraketový štít v Európe</OBJECT><CONTENT><PARA>Rada a vysoký predstaviteľ EÚ pre spoločnú zahraničnú a bezpečnostnú politiku v súvislosti s vybudovaním amerického protiraketového štítu v Poľsku a Českej republike podporili pozície Bushovej administratívy a amerických bezpečnostných služieb, ktoré opäť rozdelili Európu tým, že buď odmietli zaujať stanovisko k tejto otázke, alebo vyhlásili, že táto vec patrí do právomoci vnútroštátnych orgánov alebo NATO. Nový prezident Spojených štátov Barack Obama spochybnil presnosť informácií, na ktorých sa zakladalo rozhodnutie vybudovať protiraketový štít vo východnej Európe, a 17. septembra 2009 oznámil zrušenie rozhodnutia o vybudovaní tohto protiraketového štítu. </PARA><PARA>Mohla by Rada zaujať stanovisko k úprave americkej politiky týkajúcej sa vybudovania protiraketového štítu v Európe? Mohla by Rada formálne vyhlásiť, že zrušenie vybudovania tohto štítu je pozitívnym krokom pre spoločnú budúcnosť národov Európy?</PARA></CONTENT></QUEST>